《赴京道中寄惟起惟扬二弟 其三》
明代·徐熥

愁目不可极，怅望心魂惊。仳离足感叹，况乎骨肉情。

愁多无定绪，路远难计程。危时幽愤积，逆旅孱躯轻。

凉风天际来，呖呖哀鸿鸣。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。